ਸ਼ੋਨਾਲੀ ਨਾਗਰਾਨੀ
ਸ਼ੋਨਾਲੀ ਨਾਗਰਾਨੀ (ਜਨਮ 20 ਦਸੰਬਰ 1983, ਦਿੱਲੀ, ਭਾਰਤ) ਇੱਕ ਟੈਲੀਵਿਜ਼ਨ ਐਂਕਰ ਅਤੇ ਇੰਡੀਅਨ ਪ੍ਰੀਮੀਅਰ ਲੀਗ ਦੀ ਹੋਸਟ ਹੈ। ਇੰਡੀਅਨ ਪ੍ਰੀਮੀਅਰ ਲੀਗ ਦੇ ਨਾਲ ਉਸਨੇ ਹਿੰਦੀ ਭਾਸ਼ਾ ਦੀਆਂ ਫਿਲਮਾਂ ਵਿੱਚ ਵੀ ਕੰਮ ਕੀਤਾ ਹੈ। ਉਹ 2003 ਵਿੱਚ ਫੈਮੀਨਾ ਮਿਸ ਇੰਡੀਆ ਪੇਜੈਂਟਡ ਵਿੱਚ ਦਾਖਲ ਹੋਈ ਸੀ ਅਤੇ ਫੈਮਿਨਾ ਮਿਸ ਇੰਡੀਆ ਇੰਟਰਨੈਸ਼ਨਲ ਦਾ ਤਾਜ ਪ੍ਰਾਪਤ ਕੀਤਾ ਸੀ। ਇਸ ਨਾਲ ਉਸਨੂੰ ਮਿਸ ਇੰਟਰਨੈਸ਼ਨਲ 2003 ਵਿੱਚ ਮੁਕਾਬਲੇ ਲਈ ਸਿੱਧਾ ਦਾਖਲਾ ਮਿਲ ਗਿਆ ਜਿੱਥੇ ਉਹ ਫਸਟ ਰਨਰ-ਅਪ ਰਹੀ। ਨਾਗਰਾਣੀ ਦਿੱਲੀ ਵਿੱਚ ਸਿੰਧੀ ਪੰਜਾਬੀ ਪਰਿਵਾਰ ਦੀ ਰਹਿਣ ਵਾਲੀ ਹੈ। ਉਸਨੇ 2003 ਵਿੱਚ ਦਿੱਲੀ ਦੇ ਲੇਡੀ ਸ੍ਰੀ ਰਾਮ ਕਾਲਜ ਤੋਂ ਗ੍ਰੈਜੂਏਸ਼ਨ ਕੀਤੀ। ਨਾਗਰਾਨੀ ਦੇ ਪਰਿਵਾਰ ਵਿੱਚ ਇੱਕ ਫੌਜੀ ਪਿਛੋਕੜ ਵੀ ਸ਼ਾਮਲ ਹੈ ਕਿਉਂਕਿ ਉਸ ਦਾ ਪਿਤਾ ਰਿਟਾਇਰਡ ਭਾਰਤੀ ਨੇਵਲ ਅਫਸਰ ਹੈ। 2013 ਵਿੱਚ ਉਸਨੇ ਕੇਰਲਾ ਵਿੱਚ ਉਸਨੇ ਸ਼ਿਰਾਜ਼ ਭੱਟਾਚਾਰੀਆ ਨਾਲ ਵਿਆਹ ਕੀਤਾ ਸੀ।